Diari Oficial de la Generalitat Valenciana


Sumari del DOGV 8620, del 26-08-2019 (2019/7924)

RESOLUCIÓ de 24 de juliol de 2019, de la Conselleria d'Educació, Cultura i Esport, per la qual es modifica l'autorització de l'Escola Infantil de primer cicle municipal denominada Sambori, de Guadasséquies, per ampliació de les unitats autoritzades.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/7924


Data del document
:   24-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 24 de juliol de 2019, de la Conselleria d'Educació, Cultura i Esport, per la qual es modifica l'autorització de l'Escola Infantil de primer cicle municipal denominada Sambori, de Guadasséquies, per ampliació de les unitats autoritzades. [2019/7924]  
L'expedient 2018/203 ha sigut iniciat a instàncies de l'Ajuntament de Guadasséquies, titular de l'Escola Infantil de primer cicle municipal denominada Sambori, amb número de codi 61373614, situada a l'avinguda de la Constitució, núm. 14, de Guadasséquies (València), que sol·licita la modificació de l'autorització de l'escola infantil, per ampliació del nombre d'unitats autoritzades.  
Per la Resolució de 21 de març de 2017, de la Conselleria d'Educació, Investigació, Cultura i Esport, es va modificar l'autorització de l'Escola Infantil de primer cicle de titularitat municipal, denominada Sambori, a la localitat de Guadasséquies, i queda l'escola configurada amb 1 unitat d'Educació Infantil de primer cicle amb 11 llocs escolars.  
  
La Direcció General de Centres i Personal Docent va declarar, a través d'un informe favorable, de data 2 d'abril de 2019, l'adequació de les instal·lacions proposades, pel que respecta a espais educatius, segons el que es disposa en la legislació aplicable, per la qual cosa l'autorització d'obertura i funcionament ha d'ajustar-se al que es disposa en l'article 6.3 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vist que la Unitat Tècnica de la Direcció Territorial d'Educació, Cultura i Esport de València ha emés informe favorable en el seu àmbit competencial.  
Vist el compromís per part de l'Ajuntament de Guadasséquies de disposar del professorat necessari, abans de l'inici de les activitats educatives corresponents, de conformitat amb la legislació aplicable.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa; el Reial decret 2/2009, de 9 de gener del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana, i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, a falta de normativa específica per als centres docents públics.  
Vista la proposta del director general de Centres Docents i de conformitat amb la proposta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, resolc:  
  
  
Primer  
Aprovar la modificació de l'autorització de l'escola que a continuació s'indica en els termes que s'especifiquen:  
Codi: 52147493.  
Denominació genèrica del centre: escola infantil de primer cicle municipal.  
Denominació específica del centre: Sambori.  
Domicili: avinguda de la Constitució, núm. 4.  
Localitat: Guadasséquies.  
Província: València.  
Titular: Ajuntament de Guadasséquies.  
Modificació que s'autoritza:  
Ampliació de les unitats autoritzades a l'escola esmentada, de manera que quedarà configurada amb la composició següent:  
2 unitats d'Educació Infantil de primer cicle amb 23 llocs escolars, distribuïts així:  
- 1 unitat per a escolars de 0-1 any, amb 8 llocs escolars.  
- 1 unitat per a escolars de 2 -3 anys, amb 15 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els efectes acadèmics fan referència al pròxim curs escolar.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 25 i 46 de la Llei reguladora de la jurisdicció contenciosa administrativa, contra la present resolució, que esgota la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el conseller d'Educació, Investigació, Cultura i Esport en el termini d'un mes a comptar des de l'endemà de la notificació d'aquesta resolució.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'aquesta resolució.  
Per als interessats que no siguen objecte de notificació els terminis començaran a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 24 de juliol de 2019.- El conseller d'Educació, Cultura i Esport, per delegació atorgada per la Resolució 26 d'octubre de 2016 (DOGV 7906, 28.10.2016), el secretari autonòmic d'Educació i Formació Professional: Miguel Soler Gracia.